NV400 F39 L2 DIESEL 2.3 dCi 165ps H2 SE Trabus Window Van | Rosedale Leasing
Home > vans > Nissan	> NV400	> MEDIUM ROOF WINDOW VAN	> NV400 F39 L2 DIESEL 2.3 dCi 165ps H2 SE Trabus Window Van
£318.90 per month Inc VAT £2870.10 Initial Payment R280 m. per jaar net om Zuckerberg veilig te hou | Netwerk24
R280 m. per jaar net om Zuckerberg veilig te hou
Deur Saamgestel deur William Horne 15 April 2019 12:26
Mark Zuckerberg, uitvoerende hoof van Facebook. Foto: Reuters
Om Mark Zuckerberg, Facebook se uitvoerende hoof, veilig te hou te midde van toenemende openbare verontwaardiging oor hoe die sosiale netwerk bedryf word, kos Facebook $20 miljoen per jaar.
Teen die huidige rand-dollar-wisselkoers is dit baie na aan R280 miljoen per jaar, of bykans R770 000 per dag.
CNBC berig dit is meer as vir enige ander uitvoerende hoof ter wêreld.
Facebook het dié syfers Vrydag aan die Securities and Exchange Commission (SEC), die waghond vir Amerikaanse aandelebeurse, bekend gemaak. Dit is ’n vereiste om inligting waaroor aandeelhouers op die jaarvergadering moet stem vooraf aan die SEC te gee.
Facebook erken hierin die afgelope jaar se skandale oor gebruikers se privaatheid en die lakse beskerming van gebruikers se data skep toenemende bedreigings vir Zuckerberg se veiligheid.
Zuckerberg is gereeld die teiken van Facebook se bykans 2 miljard gebruikers wanneer ’n nuwe skandaal onthul word.
Zuckerberg, wat sowat $70 miljard werd is, se jaarlikse salaris van Facebook is net $1, maar hy kry wel ’n toelae vir onder meer sy beskerming en om sy reiskoste te dek, berig CNN.
Dié toelae het van $9,1 miljoen in 2017 tot $22,6 miljoen in 2018 gestyg, hoofsaaklik weens die $10 miljoen-verhoging wat spesifiek vir beskerming geoormerk is.
“Sedert die inwerkingstelling van mnr. Zuckerberg se algehele veiligheidsprogram het elke evaluering spesifieke bedreigings vir mnr. Zuckerberg aan die lig gebring weens sy hoë profiel as ons stigter, uitvoerende hoof, voorsitter en beherende aandeelhouer,” sê Facebook in die dokumente wat aan die SEC voorgelê is.
“Ons glo mnr. Zuckerberg se rol plaas hom in ’n unieke posisie: Hy is sinoniem met Facebook en gevolglik word negatiewe sentiment jeens ons maatskappy regstreeks met hom geassosieer . . . (hy) is een van die mees herkenbare uitvoerende hoofde ter wêreld hoofsaaklik weens die grootte van ons gebruikersbasis en ons voortgesette blootstelling aan internasionale media-, wetgewende en regulatoriese aandag.”
Meer oor: Facebook | Sekuriteit | Tegnologie | Sosiale Media
weFix uit sakeredding, bedryf steeds 13 takke
Rekenaars 'weet' hoe Game of Thrones eindig
Alles oor Samsung se 7 nuwe fone